
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 153 

25 Ιουλίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


182. Μετονομασία του συνοικισμού Καβρού της Κοινό¬ 
τητας Κουρνά του Νομού Χανιών . 1 

183. Μετονομασία του Δήμου Μεγάλου Χωρίου της 
Επαρχίας Ρόδου του Νομού Δωδεκανήσου ... 2 

184. Μετονομασία Συνοικισμού Κορακοβουνίου του 

Δήμου Ηρακλείου της Επαρχίας Τεμένους του 
Νομού Ηρακλείου . 3 


185. Χρησιμοποίηση του όρου «Επιμελητήριο» στον 

ΕΛΛΗΝΟΚΑΝΑΔΙΚΟ ΕΜΠΟΡΙΚΟ ΣΥΝΔΕΣΜΟ 4 

186. Συμπλήρωση και τροποποίηση του Π.Δ/τος 539/ 

1984 

«Εκκαθάριση των Αρχείων του Οργανισμού Γε- 
ωργικών Ασφαλίσεων - Ο.Γ.Α. (Α' 191), όπως 


ισχύει» . 5 

187. Τροποποίηση του Β.Δ. 211/1965 «περί συστά- 
σεως Κλάδου Πρόνοιας παρά τωΤΣΑΥ»(Α'55) . 6 

188. Τροποποίηση του Προεδρικού Διατάγματος 402/ 


1993 (ΦΕΚ 171Α/1993) περί καθορισμού των 
ωρολογίων και αναλυτικών προγραμμάτων Α' Β 
και Γ' τάξεων των ημερησίων και Α, Β, Γ και Δ τά¬ 
ξεων των εσπερινών Λυκείων Εμπορικού Ναυτι¬ 
κού (ΛΕΝ) Πλοιάρχων και Μηχανικών της Μέσης 
Τεχνικής και Επαγγελματικής Εκπαίδευσης ... 7 

ΑΠΟΦΑΣΕΙΣ 

Αύξηση του ελάχιστου ορίου του αρχικού και των ιδίων 
κεφαλαίων για την ίδρυση και λειτουργία των συνε¬ 
ταιριστικών τραπεζών. 8 

Κατάργηση του ανωτάτου ορίου χορήγησης δανείων 
για την εξόφληση στεγαστικών δανείων με ελεύ¬ 
θερα διαπραγματεύσιμο επιτόκιο. 9 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελλά¬ 
δος - Μαυρίκιου για οικονομική και τεχνολογική συ¬ 
νεργασία.ίο 

Ανακοίνωση για τη θέση σε ισχύ της Σύμβασης για τη 
διεθνή δικαιοδοσία και την εκτέλεση αποφάσεων σε 
αστικές και εμπορικές υποθέσεις. Λουγκάνο, 
16.9.1988 .11 


Διορθώσεις σφαλμάτων 

Διορθώσεις Σφαλμάτων στο Π.Δ. 161/1997 αρμοδιό¬ 
τητας Υπουργείου Εθνικής Αμυνας.12 

Διόρθωση σφάλματος στο υπ’ αρ. 96 Π.Δ/γμα αρμοδιό¬ 
τητας Υπουργείου Γεωργίας .13 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 182 
Μετονομασία του συνοικισμού Καβρού της Κοινότητας 
Κουρνά του Νομού Χανιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 και 293 του Δη¬ 
μοτικού και Κοινοτικού Κώδικα (Π.Δ. 410/1995, 231 Α'). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (Α' 137) σε 
συνδυασμό με τις διατάξεις του Π.Δ. 373/95 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός αρμοδιοτήτων 
του (Α' 201). 

3. Τις διατάξεις του άρθρου 29Α' του Ν. 1588/1985, 
όπως προσετέθη με το άρθρο 27 του Ν. 2081/1992 (Α 
154). 

4. Την πρόταση του Κοινοτικού Συμβουλίου Κουρνά που 
διατυπώθηκε με τη 10/95 απόφασή του. 

5. Τη σύμφωνη γνώμη του Συμβουλίου Τοπωνυμιών του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, που διατυπώθηκε στο 1 πρακτικό της 
10.10.1996. 

6. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερικών, 
Δημόσιας Διοίκησης και Αποκέντρωσης στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης». 

7. Το γεγονός ότι από τις διατάξεις του παρόντος δια- 

τάγματος δεν προκαλείται δαπάνη σε βάρος του κρατικού 
προϋπολογισμού. 

8. Τη 204/97 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Αρθρο μόνο 

Ο συνοικισμός «Καβρός,ο» της Κοινότητας Κουρνά της 
Επαρχίας Αποκορώνου του Νομού Χανιών μετονομάζεται 
σε «Παραλία Κουρνά, η». 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡ. ΠΑΠΑΔΗΜΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 183 

Μετονομασία του Δήμου Μεγάλου Χωρίου της Επαρχίας 
Ρόδου του Νομού Δωδεκανήσου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 και 293 του Δη¬ 
μοτικού και Κοινοτικού Κώδικα (Π.Δ. 410/1995,231 Α'). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (Α' 137) σε 
συνδυασμό με τις διατάξεις του Π.Δ. 373/95 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός αρμοδιοτήτων 
του» (Α’ 201). 

3. Τις διατάξεις του άρθρου 29Α' του Ν. 1558/1985 (Α’ 
137), όπως προσετέθη με το άρθρο 27 του Ν. 2081 /1992 
(Α' 154). 

4. Την αριθμ. ΔΙΔΚ/Φ44.1/21566/10.10.1996 από¬ 
φαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων Υπουργού Εσωτερικών, Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ 932/Β/ 
10.10.1996). 

5. Την πρόταση του Δημοτικού Συμβουλίου Μεγάλου 
Χωρίου που διατυπώθηκε με την 28/96 απόφασή του. 

6. Τη σύμφωνη γνώμη του Συμβουλίου Τοπωνυμιών του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, που διατυπώθηκε στο 1 πρακτικό της 
10.10.1996. 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 


8. Την 67/1997 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο μόνο 

Ο Δήμος Μεγάλου Χωρίου της Επαρχίας Ρόδου του Νο¬ 
μού Δωδεκανήσου μετονομάζεται σε «Δήμο Τήλου, η» και 
ο ομώνυμος συνοικισμός «Μεγάλου Χωρίου, το» σε «Τή¬ 
λος, η». 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡ. ΠΑΠΑΔΗΜΑΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 184 
Μετονομασία Συνοικισμού Κορακοβουνίου του Δήμου 
Ηρακλείου της Επαρχίας Τεμένους του Νομού Ηρα¬ 
κλείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 και 293 του Δη¬ 
μοτικού και Κοινοτικού Κώδικα (Π.Δ. 410/1995,231 Α'). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (Α' 137) σε 
συνδυασμό με τις διατάξεις του Π.Δ. 373/95 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός αρμοδιοτήτων 
του» (Α' 201). 

3. Τις διατάξεις του άρθρου 29Α' του Ν. 1558/1985 (Α' 
137), όπως προσετέθη με το άρθρο 27 του Ν. 2081/1992 
(Α' 154). 

4. Την αριθμ. ΔΙΔΚ/Φ44.1/21566/10.10.1996 από¬ 
φαση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων Υπουργού Εσωτερικών, Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ 932/Β/ 
10.10.1996). 

5. Την πρόταση του Δημοτικού Συμβουλίου Ηρακλείου 
του Νομού Ηρακλείου που διατυπώθηκε με την 324/94 
απόφασή του. 

6. Τη σύμφωνη γνώμη του Συμβουλίου Τοπωνυμιών του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, που διατυπώθηκε στο 1 πρακτικό της 7ης Μαρ¬ 
τίου 1997. 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

8. Τη 205/1997 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο μόνο 

Ο συνοικισμός «Κορακοβούνι» του Δήμου Ηρακλείου 
της Επαρχίας Τεμένους του Νομού Ηρακλείου μετονομά¬ 
ζεται σε «Αμφιθέα». 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡ. ΠΑΠΑΔΗΜΑΣ 

- + - 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 185 
Χρησιμοποίηση του όρου «Επιμελητήριο» στον ΕΛΛΗΝΟ- 

ΚΑΝΑΔΙΚΟ ΕΜΠΟΡΙΚΟ ΣΥΝΔΕΣΜΟ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 6 παρ. 3 του Ν. 2081/92 
«Ρύθμιση του θεσμού των Επιμελητηρίων, τροποποίηση 
των διατάξεων του Ν. 1712/87 για τον εκσγυχρονισμό... 
και άλλες διατάξεις» (ΦΕΚ 154/Α). 

2. Την από 11.12.96 αίτηση του «ΕΛΛΗΝΟΚΑΝΑΔΙΚΟΥ 
ΕΜΠΟΡΙΚΟΥ ΣΥΝΔΕΣΜΟΥ». 

3. Την αριθ. 2987/96 απόφαση του Πολυμελούς Πρω¬ 
τοδικείου Αθηνών με την οποία εγκρίθηκε το καταστατικό 
του ανωτέρω σωματείου. 

4. Το άρθρο 1 παρ. 2α του Νόμου 2469/97 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (Α' 38). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

6. Το Π.Δ/γμα 27/96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

7. Την κοινή απόφαση αριθμ. 114/96 (ΦΕΚ 924/Β) 
Πρωθυπουργού και Υπουργού Ανάπτυξης σχετικά με ανά¬ 
θεση αρμοδιοτήτων στους Υφυπουργούς Ανάπτυξης. 

8. Την αριθ. 244/97 γνωμοδότηση του Συμβουλίου της 
Επικράτειας με πρόταση του Υφυπουργού Ανάπτυξης, 
αποφασίζουμε: 

Επιτρέπεται στον «ΕΛΛΗΝΟΚΑΝΑΔΙΚΟ ΕΜΠΟΡΙΚΟ 
ΣΥΝΔΕΣΜΟ» να χρησιμοποιεί στον τίτλο «ΕΛΛΗΝΟΚΑ- 
ΝΑΒΔΙΚΟ ΕΜΠΟΡΙΚΟ ΕΠΙΜΕΛΗΤΗΡΙΟ». 

Στον Υφυπουργό Ανάπτυξης, αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 16 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΜΙΧ. ΧΡΥΣΟΧΟΪΔΗΣ 


(5) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 186 
Συμπλήρωση και τροποποίηση του Π.Δ/τος 539/1984 
«Εκκαθάριση των Αρχείων του Οργανισμού Γεωργικών 
Ασφαλίσεων - Ο.Γ.Α. (Α' 191), όπως ισχύει». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 22 του Ν. 1140/ 
1981 «περί τροποποιήσεως και συμπληρώσεως του Ν. 
4169/1961 «περί Γεωργικών Κοινωνικών Ασφαλίσεων και 
άλλων τινών διατάξεων». 

2. Τις διατάξεις της παρ. 1 του άρθρου 24 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 
137/85 Α’). 

3. Το Π.Δ/γμα 372/1995 «Μεταφορά της Γενικής 
Γραμματείας Κοιν. Ασφαλίσεων από το Υπουργείο 
Υγείας, Πρόνοιας και Κοιν. Ασφαλίσεων στο Υπουργείο 
Εργασίας» (ΦΕΚ 201/95 Α'). 

4. Τις διατάξεις του άρθρου 27 του Ν. 2081/1992 (ΦΕΚ 
154/92Α) με το οποίο προστέθηκε το άρθρο 29Α του Ν. 

1558/1985 και το γεγονός ότι από το εν λόγω διάταγμα, 
δεν προκαλείται δαπάνη σε βάρος του Κρατικού Προϋπο¬ 
λογισμού και άρθρο 1 παρ. 2α του Νόμου 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α' 38). 

5. Τη 239/23.10.1996 γνώμη του Διοικητικού Συμβου¬ 
λίου του Ο.Γ.Α. 

6. Την αριθμ. 80078/4.10.96 κοινή απόφαση του Πρω¬ 
θυπουργού και του Υπουργού Εργασίας και Κοιν. Ασφαλί¬ 
σεων «Ανάθεση αρμοδιοτήτων στους Υφυπουργούς Ερ¬ 
γασίας και Κοιν. Ασφαλίσεων» (ΦΕΚ 924/96 Β'). 

7. Το άρθρο 1 παρ. 1 περ. δ του Π.Δ/τος 130/1992 «Πε¬ 
ριορισμός συναρμοδιοτήτων κατά την έκδοση Π. Διαταγ¬ 
μάτων σε θέματα αρμοδιότητας Υπουργείων» (ΦΕΚ 
65/92 Α). 

8. Τη 255/2.6.1997 γνωμοδότηση του ΣτΕ μετά από 
πρόταση του Υφυπουργού Εργασίας και Κοιν. Ασφαλί¬ 
σεων, αποφασίζουμε: 

Άρθρο 1 

1. Στο τέλος της παραγρ. 3 του άρθρου 4 του Π.Δ/τος 
539/84 προστίθενται οι εξής διατάξεις: 

«ιε', ιε». Φύλλα λογαριασμών φαρμάκων Ο.Γ.Α. 
ιστ', ιστ'. Συνταγές φαρμάκων που εκτελέστηκαν σε 
συμβεβλημένα με τον ΟΓΑ φαρμακεία, καθώς και τα δι- 
καιολογητικά πληρωμής τους, 
ιζ', ιζ'. Φύλλα εκκαθάρισης δαπανών φαρμάκων, 
ιη', ιη'. Συνταγές φαρμάκων που εκτελέστηκαν σε Νο¬ 
σοκομεία ή Αγροτικά Ιατρεία, καθώς και τα δικαιολογητικά 
πληρωμής τους. 

ιθ', ιθ'. Στελέχη συνταγών φαρμάκων (συνταγολόγια), 
κ', κ'. Δικαιολογητικά πληρωμών φαρμάκων τα οποία ει- 
σάγονται από το εξωτερικό, καθώς και τα παραστατικά 
εξόφλησής τους. 

κα', κα'. Δικαιολογητικά πληρωμών διαιτητικών τροφών, 
αυξητικών ορμονών, (0θ5 ΡθγδΙ κλπ.), καθώς και τα παρα¬ 
στατικά εξόφλησής του. 

κβ', κβ'. Δελτία χρεώσεων και πιστώσεων φαρμα¬ 
κείων. 

κγ', κγ’. Δικαιολογητικά αποζημίωσης ατόμων στα οποία 
έχουν ανατεθεί καθήκοντα ή αρμοδιότητες σχετικές με 
την παροχή φαρμακευτικής περίθαλψης». 

2. Η παράγραφος 5 του άρθρου 4 του Π.Δ/τος 539/ 
1984 όπως προστέθηκε με την παράγραφο 2 του άρθρου 
1 του Π.Δ/τος 53/1988, αντικαθίσταται ως εξής: 

«5. Τα δικαιολογητικά που αναφέρονται στην ανωτέρω 
παράγραφο 3 υπό στοιχεία β), γ), δ), ε) και ειδικότερα αα' 
μέχρι και ιι' και ιε', ιε' μέχρι και κγ', κγ' είναι δυνατόν να κα¬ 
ταστραφούν πριν από τη δεκαετία, εφόσον με ευθύνη της 
αρμόδιας υπηρεσίας και απόφαση του Δ.Σ. του ΟΓΑ, κρι- 
θεί ότι δεν συντρέχει λόγος διατήρησής τους και με την 
προϋπόθεση ότι έχει παρέλθει πενταετία, τουλάχιστον 
από την έκδοσή τους και έχει ολοκληρωθεί ο κατασταλτι¬ 
κός έλεγχος του Ελεγκτικού Συνεδρίου». 

Άρθρο 2 

Η ισχύς του Π. Δ/τος αυτού, αρχίζει από την δημοσίευσή 
του στην Εφημερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Ιουλίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠ. ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ 
-♦- 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 187 
Τροποποίηση του Β.Δ. 211/1965 «περί συστάσεως Κλά¬ 
δου Πρόνοιας παρά τω ΤΣΑΥ» (Α' 55). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 1 του άρθρου 17 του Ν. 
982/1979 (ΦΕΚ Α' 239). 

2. Τις διατάξεις των άρθρων 24 και 27 του Ν. 1558/85 
«Κυβέρνηση και Κυβερνητικά Όργανα» (Α' 137). 

3. Τις διατάξεις του Π. Δ/τος 372/1995 «Μεταφορά της 
Γενικής Γραμματείας Κοινωνικών Ασφαλίσεων από το 
Υπουργείο Υγείας, Πρόνοιας και Κοινωνικών Ασφαλίσεων 
στο Υπουργείο Εργασίας» (Α' 201). 

4. Τις διατάξεις του άρθρου 15 του Π. Δ/τος 213/1992 
(Α' 102). 

5. Τις διατάξεις του άρθρου 29Α Ν. 1558/85 (Α' 137) 
όπως προσετέθη με το άρθρο 27 του Ν. 2081 /92 (Α' 154). 

6. Την 80078/4.10.96 (Β' 924) Κοινή Απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων. 

7. Τη γνώμη του Δ.Σ. του ΤΣΑΥ που διατυπώθηκε κατά 
την 68/7.12.95 συνεδρίασή του. 

8. Τη γνώμη του Συμβουλίου Κοινωνικής Ασφάλειας 
που διατυπώθηκε κατά την 87/31.1.96 συνεδρίασή του, 
της ΚΗ' περιόδου. 

9. Το γεγονός ότι με το παρόν π.δ/γμα δεν θα επιβαρυν¬ 
θεί το Ταμείο Συντάξεως και Αυτασφαλίσεως Υγειονομι¬ 
κών. 

10. Την 213/1997 γνωμοδότηση του Συμβουλίου της 


Επικράτειας με πρόταση του Υφυπουργού Εργασίας και 
Κοινωνικών Ασφαλίσεων, αποφασίζουμε: 

Άρθρο μόνο 

Στο τέλος του εδ. β της παρ. 1 του άρθρου 6 του Β.Δ. 
211/1965 «περί συστάσεως Κλάδου Πρόνοιας παρά τω 
ΤΣΑΥ» (Α' 55), όπως ισχύει μετά την τροποποίησή του με 
το άρθρο μόνο του Π.Δ. 135/1994 (Α' 93), προστίθεται 
διάταξη η οποία έχει ως εξής: 

«Τα ανωτέρω ισχύουν και για τους μέχρι 31.12.92 
ασφαλισμένους εμμίσθους υγειονομικούς». 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε την δημοσίευση και εκτέλεση του πα¬ 
ρόντος διατάγματος. 

Αθήνα, 9 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠ. ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ 
-♦- 

(7) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 188 
Τροποποίηση του Προεδρικού Διατάγματος 402/1993 
(ΦΕΚ 171Α/1993) περί καθορισμού των ωρολογίων και 
αναλυτικών προγραμμάτων Α' Β και Γ' τάξεων των ημε¬ 
ρησίων και Α, Β, Γ και Δ τάξεων των εσπερινών Λυκείων 
Εμπορικού Ναυτικού (ΛΕΝ) Πλοιάρχων και Μηχανικών 
της Μέσης Τεχνικής και Επαγγελματικής Εκπαίδευ¬ 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των παρ. 3ε και 5 του άρθρου 86 σε συν¬ 
δυασμό με την παρ. 9δ του άρθρου 8 του Ν. 1566/85 
«Δομή και λειτουργία της πρωτοβάθμιας και δευτεροβάθ¬ 
μιας εκπαίδευσης και άλλες διατάξεις» (ΦΕΚ 167 Α/ 
30.9.85). 

β. Τις διατάξεις των άρθρων 9 και 10 του Π.Δ/τος 
259/88 «περί Οργανισμού Υπουργείου Εμπορικής Ναυτι¬ 
λίας» (ΦΕΚ 117 Α/3.6.1988). 

γ. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του Κρατικού 
Προϋπολογισμού (άρθρο 29Α του Ν. 1558/85 (ΦΕΚ 137 
Α) το οποίο προσετέθη στο Νόμο αυτό με το άρθρο 27 του 
Ν. 2081/92 (ΦΕΚ 154 Α/10.9.92). 
δ. Τις διατάξεις του Π.Δ/τος 43/1996 (ΦΕΚ 31 Α/ 

28.2.96) «Καθορισμός τρόπου και διαδικασίας εισαγωγής 
στα ΤΕΙ, στην ΑΣΕΤΕΜ της ΣΕΛΕΤΕ και στις Ανώτερες 
Σχολές Τουριστικών Επαγγελμάτων αποφοίτων από Τμή¬ 
ματα Ειδικότητας Τεχνικών - Επαγγελματικών και Ναυτι¬ 
κών Λυκείων, ημερησίων και εσπερινών» όπως αυτό τρο¬ 
ποποιήθηκε με το Π.Δ. 345/1996 (ΦΕΚ 228 Α/ 

16.9.96) . 

ε. Την κατά το άρθρο 37 παρ. 2γ του Π.Δ/τος 259/88 
αριθμ. 6/3.10.96 γνώμη του Συμβουλίου Δημοσίων Σχο¬ 
λών Εμπορικού Ναυτικού. 

στ. Την Πράξη ΤΕΕ 3/1997 του Παιδαγωγικού Ινστιτού¬ 
του. 

ζ. Την αριθμ. 201/1997 γνωμοδότηση του Συμβουλίου 

της Επικράτειας, με πρόταση των Υπουργών Εθνικής Παι¬ 
δείας και θρησκευμάτων και Εμπορικής Ναυτιλίας, απο¬ 
φασίζουμε: 

Αρθρο 1 

Τροποποιούμε τις παρ. Α, Β και Δ των πινάκων των ωρο¬ 
λογίων προγραμμάτων ΛΕΝ του άρθρου 1 του Προεδρικού 
Διατάγματος 402/93 (ΦΕΚ 171 Α/4.10.93) ως ακολού¬ 
θως: 

Α. ΩΡΟΛΟΓΙΑ ΠΡΟΓΡΑΜΜΑΤΑ Α, Β ΚΑΙ Γ ΤΑΞΕΩΝ 
ΗΜΕΡΗΣΙΩΝ ΛΥΚΕΙΩΝ ΕΜΠΟΡΙΚΟΥ ΝΑΥΤΙΚΟΥ 
ΠΛΟΙΑΡΧΩΝ. 

Α ΤΑΞΗ Β ΤΑΞΗ Γ ΤΑΞΗ 

ΜΑΘΗΜΑΤΑ ΠΡΟ¬ 
ΣΑΝΑΤΟΛΙΣΜΟΥ 

ΚΑΙ ΕΙΔΙΚΟΤΗΤΑΣ ΩΡΕΣ ΤΗΝ ΕΒΔΟΜΑΔΑ 

Επικοινωνίες - 2 

Ναυπηγία - - 2 

Β. ΩΡΟΛΟΓΙΑ ΠΡΟΓΡΑΜΜΑΤΑ Α, Β, Γ ΚΑΙ Δ ΤΑΞΕΩΝ ΕΣΠΕΡΙ¬ 
ΝΩΝ ΛΥΚΕΙΩΝ ΕΜΠΟΡΙΚΟΥ ΝΑΥΤΙΚΟΥ ΠΛΟΙΑΡΧΩΝ. 

Α ΤΑΞΗ Β ΤΑΞΗ Γ ΤΑΞΗ Δ ΤΑΞΗ 


ΜΑΘΗΜΑΤΑ ΓΕΝΙ¬ 


ΚΗΣ ΠΑΙΔΕΙΑΣ 

ΩΡΕΣ ΤΗΝ ΕΒΔΟΜΑΔΑ 

Στοιχεία Δημοκρατι¬ 


κού Πολιτεύματος 

1 

ΜΑΘΗΜΑΤΑ ΠΡΟ¬ 


ΣΑΝΑΤΟΛΙΣΜΟΥ 


ΚΑΙ ΕΙΔΙΚΟΤΗΤΑΣ 


Ναυπηγεία 

1 


Δ. ΩΡΟΛΟΓΙΑ ΠΡΟΓΡΑΜΜΑΤΑ Α, Β, Γ ΚΑΙ Δ ΤΑΞΕΩΝ ΕΣΠΕΡΙ¬ 
ΝΩΝ ΛΥΚΕΙΩΝ ΕΜΠΟΡΙΚΟΥ ΝΑΥΤΙΚΟΥ ΜΗΧΑΝΙΚΩΝ. 
ΜΑΘΗΜΑΤΑ ΠΡΟΣΑΝΑΤΟΛΙΣΜΟΥ ΚΑΙ ΕΙΔΙΚΟΤΗΤΑΣ 
Ηλεκτρικές Μηχανές - - 2 - 

Ναυπηγία - - - 2 

Άρθρο 2 

Αντικαθίστανται οι διατάξεις του άρθρου 2 του Προεδρι¬ 
κού Διατάγματος 402/93 (ΦΕΚ 171 Α/4.10.93) που αφο¬ 
ρούν στο μάθημα της Ναυπηγίας ως ακολούθως: 
ΒΑΘΜΙΔΑ ΕΚΠΑΙΔΕΥΣΗΣ : ΜΕΣΗ 
ΕΙΔΙΚΟΤΗΤΑ : ΠΛΟΙΑΡΧΟΙ/ΜΗΧΑΝΙΚΟΙ 

ΜΑΘΗΜΑ : ΝΑΥΠΗΓΙΑ 

ΔΙΔΑΣΚΕΤΑΙ ΣΤΙΣ ΤΑΞΕΙΣ : Γ Τάξη Ημερησίων και Δ 

Τάξη Εσπερινών Λυκείων 

ΓΕΝΙΚΑ: Σκοπός του μαθήματος αυτού είναι να μάθει ο 
μαθητής τις μονάδες από τις οποίες αποτελείται ένα ναυ¬ 
πηγείο, τον τρόπο κατασκευής ενός πλοίου, τα υλικά του, 
τα μέρη του και τη χρησιμότητα του καθ' ενός, τους κανο¬ 
νισμούς και τις προδιαγραφές κατασκευής τους, τους δια¬ 
φόρους τύπους των πλοίων κ.λπ. Για τους σκοπούς αυ¬ 
τούς σε όλη τη διάρκεια του έτους θα γίνεται πλούσια 
χρήση εποπτικού υλικού (φωτογραφίες, σχέδια, ταινίες, 
ομοιώματα κ.λπ.). 

ΥΛΗ: Ορολογία, λοιπή ονοματολογία και γενική περι¬ 
γραφή του πλοίου. Ναυπηγικές γραμμές ή απλά γραμμές 
του σκάφους. Ονοματολογία των μερών της κατασκευής 
του σκάφους, σχέδιο μέσου νομέα. Αρχή του Αρχιμήδη, 
άντωση, κέντρο άντωσης, πλευστότητα, εκτόπισμα, βά¬ 
ρος πλοίου, ομάδες βαρών, κέντρο βάρους. 

Συντελεστής εκτοπίσματος ή γάστρας, πρισματικός συ¬ 
ντελεστής, συντελεστής ισάλου, συντελεστής μέσης το¬ 
μής, τόννοι ανά μονάδα βύθισης. Κανόνας του τραπεζοει¬ 


δούς, 1ος κανόνας του δίπτρεοπ, υπολογισμός εμβαδών, 
υπολογισμός όγκων, υπολογισμός των υπολοίπων στοι¬ 
χείων της ισάλου επιφάνειας με τον κανόνα του διαίρεση, 
υπολογισμός ροπών και κέντρων όγκων. 

Επίδραση προσθαφαίρεσης βαρών στην ευστάθεια και 
τα βυθίσματα του πλοίου, θέση κέντρου βάρους πλοίου, 
διαδοχικά στάδια υπολογισμών. 

Φύση της αντίστασης, συνιστώσεως της αντίστασης 
πρόωσης, τρόπος καθορισμού αντίστασης πρόωσης, μέ¬ 
θοδος προσδιορισμού της πραγματικής ιπποδυνάμεως ή 
ιπποδυνάμεως ρυμουλκήσεως, ορισμός ιπποδυνάμεως 
πρόωσης και συντελεστές. 

Διατοιχισμός σε κυμάτισμά και η σχέση του προς την ευ¬ 
στάθεια του πλοίου, μέσα μειώσεως των διατοιχισμών των 
πλοίων. 

Ναυπηγικά υλικά, ορισμοί αντοχής, αντοχή δοκού και 
τάση κάμψεως, αντοχή πλοίου και θεωρία της καμπτομέ- 
νης δοκού, τάσεις της κατασκευής του σκάφους, δυναμι¬ 
κές καταπονήσεις, καμπύλες καμητικών ροπών και αντο¬ 
χής πλοίου, ύπαρξη συνέχειας στη κατασκευή. 

Σχεδίαση ναυπηγείου, τα βασικά τμήματα ενός ναυπη¬ 
γείου, σύντομη περιγραφή της διαδικασίας παραγωγής, 
οργάνωση ναυπηγείου, εισαγωγή νέων μεθόδων παραγω¬ 
γής- 

Τύποι εμπορικών πλοίων, σύντομη περιγραφή όλων των 
τύπων πλοίων τονίζοντας τα ιδιαίτερα χαρακτηριστικά του 
καθενός. 

Δοκιμές νεοκατασκευασθέντος πλοίου, παρά το κρηπί¬ 
δωμα και εν πλω. Συντήρηση σκάφους, διάβρωση, φαινό¬ 
μενο και πρόληψη. Ρύπανση, φαινόμενο και πρόληψη. 
Συνδυασμός πρόληψης διάβρωσης και ρύπανσης, κίνητρα 
για τη χρησιμοποίηση υλικών καλύτερης ποιότητας για τη 
συντήρηση. Νηογνώμονες, ασφάλιση πλοίων ασφαλιστές, 
κιανονισμοί νηογνωμόνων, ταξινόμηση και επιθεωρήσεις 
πλοίων, γενικές απαιτήσεις, μηχανές. Ασφάλεια της αν¬ 
θρώπινης ζωής στη θάλασσα, κανονισμοί για την υποδιαί¬ 
ρεση και την ευστάθεια των επιβατηγών πλοίων. 

Γραμμές φόρτωσης, συμβάσεις, παράγοντες που επη¬ 
ρεάζουν τον καθορισμό του Υ.Ε. 

Καταμέτρηση πλοίων, μονάδες και σχέσεις χωρητικότη¬ 
τας, ολική χωρητικότητα, καθαρή χωρητικότητα, γραμμή 
χωρητικότητας, κανονισμοί καταμέτρησης άλλων χωρών, 
συμβάσεις για την καταμέτρηση της χωρητικότητας. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος. 

Αθήνα, 4 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣΚ/ΤΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΡ. ΑΡΣΕΝΗΣ ΣΤΑΥΡΟΣ ΣΟΥΜΑΚΗΣ 

ΑΠΟΦΑΣΕΙ Σ 

( 8 ) 

Πράξη Διοικητή αριθ. 2413/9.7.97 
(Άρθρο 1 του Ν. 1266/82) 

Αύξηση του ελάχιστου ορίου του αρχικού και των ιδίων κε¬ 
φαλαίων για την ίδρυση και λειτουργία των συνεταιρι¬ 
στικών τραπεζών. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τις διατάξεις του άρθρου 1 του Ν. 1266/82 «όργανα 
ασκήοεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις», 

β) το άρθρο 5 του Ν. 2076/92, 

γ) την ΠΔ/ΤΕ 2053/92, όπως ισχύει, σχετικά με τον ορι¬ 
σμό των ιδίων κεφαλαίων των πιστωτικών ιδρυμάτων, 

δ) την ΠΔ/ΤΕ 2258/2.11.93, όπως ισχύει, σχετικά με 
τον καθορισμό πλαισίου λειτουργίας και εποπτείας πιστω¬ 
τικών ιδρυμάτων υπό τη μορφή πιστωτικών συνεταιρισμών 
του Ν. 1667/86 και ειδικότερα το ΚΕφ. II., αποφάσισε: 

Να τροποποιήσει τις σχετικές διατάξεις του Κεφ. II της 
ΠΔ/ΤΕ 2258/2.11.93, όπως ισχύει, και να καθορίσει τα 
ακόλουθα: 

1. Από την κοινοποίηση της παρούσας Πράξης το ελάχι¬ 
στο καταβεβλημένο αρχικό κεφάλαιο των πιστωτικών 
ιδρυμάτων υπό τη μορφή πιστωτικών συνεταιρισμών του 
Ν. 1667/86 αυξάνεται: 

α) από δρχ. 600 εκατ. δρχ. 1.200 εκατ., προκειμένου 
περί συνεταιρισμών που δραστηριοποιούνται εντός του 
νομού της έδρας τους (παράγρ. Ια) 

β) από δρχ. 2.000 εκατα. σε δρχ. 2.500 εκατ., προκει¬ 
μένου περί συνεταιρισμών που δραστηριοποιούνται σε 
όμορους νομούς ή στη διοικητική περιφέρεια της έδρας 
τους (παράγρ. 1 β). 

2. Τα πιστωτικά ιδρύματα που είτε έχουν ήδη λάβει 
άδεια λειτουργίας με την ως άνω μορφή είτε θα λάβουν 
σχετική άδεια μεταγενέστερα, αλλά μετά από αίτηση η 
οποία είχε υποβληθεί πριν από την κοινοποίηση της πα¬ 
ρούσας, οφείλουν να αυξήσουν τα ίδια κεφάλαιά τους, μέ¬ 
χρι τα ως άνω ελάχιστα όρια, το αργότερο έως την 31 η Δε¬ 
κεμβρίου 1998. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΑΣ 


(9) 

Κατάργηση του ανωτάτου ορίου χορήγησης δανείων για 
την εξόφληση στεγαστικών δανείων με ελεύθερα δια¬ 
πραγματεύσιμο επιτόκιο. 

(Συνεδρίαση 594/20.6.97, θέμα 6) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) την απόφαση ΕΝΠΘ 507/7/27.8.92, όπως ισχύει, με 
την οποία παρασχέθηκε η ευχέρεια στα πιστωτικά ιδρύ¬ 
ματα να αναχρηματοδοτούν με ελεύθερους όρους στεγα- 
στικά δάνεια που έχουν χορηγηθεί με ελεύθερα διαπραγ¬ 
ματεύσιμο επιτόκιο και δάνεια στεγαστικού ταμιευτηρίου, 
με τον όρο ότι η κατ’ έτος μεταβολή των εν λόγω χορηγή¬ 
σεων κάθε πιστωτικού ιδρύματος δεν θα υπερβαίνει πο¬ 
σοστό 20% της ετήσιας μεταβολής του συνολικού υπολοί¬ 
που των αντίστοιχων κατηγοριών χορηγουμένων δανείων 
του, 

β) αιτήματα πιστωτικών ιδρυμάτων, 

γ) τι σκοπιμότητα προσαρμογής, κατά την κρίση των πι¬ 
στωτικών ιδρυμάτων, των επιτοκίων της στεγαστικής πί¬ 
στης στις τρέχουσες νομιμαστοπιστωτικές συνθήκες, 
αποφάσισε: 

Να τροποποιήσει την απόφαση ΕΝΠΘ 507/7/27.8.92, 
όπως ισχύει, ως εξής: 

Καταργείται ο περιορισμός της απόφασης ΕΝΠΘ 507/ 
7/27.8.92 (παράγρ. γ), όπως ισχύει, που αφορά στο ανώ¬ 
τατο όριο της ετήσιας μεταβολής των δανείων που χορη¬ 
γούνται από τα πιστωτικά ιδρύματα στα πλαίσια της εν 
λόγω απόφασης. 

Κατά τα λοιπά οι διατάξεις της απόφασης ΕΝΠΘ 507/7/ 
27.8.92, όπως ισχύει, παραμένουν αμετάβλητες. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 7 Ιουλίου 1997 

Ο Γραμματέας 
Π. ΚΥΡΙΑΚΟΠΟΥΛΟΣ 

-♦- 

ΑΝΑ ΚΟΙΝΩΣ ΕΙΣ 

Αριθ. Φ.0544/41/ΑΣ 484/Μ, 4527 (10) 

Ανακοίνωση για τη θέση σε ισχύ της Συμφωνίας Ελλάδος - 

Μαυρίκιου για οικονομική και τεχνολογική συνεργα¬ 
σία. 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Δημοκρατίας του Μαυρίκιου για οικονομική και τεχνο¬ 
λογική συνεργασία η οποία υπογράφηκε στο Πορτ Λουΐ 
του Μαυρίκιου την 4η Νοεμβρίου 1995 και κυρώθηκε με 
τον υπ’ αριθ. 2473/1997 Νόμο που δημοσιεύθηκε στο υπ' 
αριθ. 55 Φύλλο της Εφημερίδος της Κυβερνήσεως τεύχος 

Α' της 18ης Απριλίου 1997, θα τεθεί σε ισχύ σύμφωνα με 
τη διάταξη του άρθρου 6 αυτής, την 19η Ιουλίου 1997. 

Αθήνα, 2 Ιουλίου 1997 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 

-♦- 

Αριθ. Φ.0546/11 /ΑΣ 503/Μ. 3796 (11) 

Ανακοίνωση για τη θέση σε ισχύ της Σύμβασης για τη διε¬ 
θνή δικαιοδοσία και την εκτέλεση αποφάσεων σε αστι¬ 
κές και εμπορικές υποθέσεις. Λουγκάνο, 16.9.1988. 

Το Υπουργείο Εξωτερικών ανακοινώνει ότι στις 11 Ιου¬ 
νίου 1997 έλαβε χώρα στη Βέρνη η κατάθεση στη θεματο- 
φύλακα Κυβέρνηση της Ελβετίας, του εγγράφου επικυ- 
ρώσεως από τη χώρα μας της Σύμβασης για τη Διεθνή Δι¬ 
καιοδοσία και την εκτέλεση αποφάσεων σε αστικές και 
εμπορικές υποθέσεις η οποία υπογράφηκε στο Λουγκάνο 
στις 16 Σεπτεμβρίου 1988. 

Η παραπάνω Σύμβαση η οποία κυρώθηκε από τη χώρα 
μας με τον υπ’ αριθ. 2460/1977 Νόμο που δημοσιεύθηκε 
στο υπ’ αριθ. 22 Φύλλο της Εφημερίδος της Κυβερνή- 
σεως τεύχος Α' της 26ης Φεβρουάριου 1997, θα τεθεί σε 
ισχύ ως προς τη χώρα μας, σύμφωνα με τη διάταξη του άρ¬ 
θρου 61 παραγρ. 4 αυτής, την 1η Σεπτεμβρίου 1997 υπό 
την επιφύλαξη που διατυπώνεται στο πρώτο άρθρο του 
κυρωτικού αυτής Νόμου. 

Αθήνα, 9 Ιουλίου 1997 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
κ.α.α. 

ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο Π.Δ. 161/1997 «Οργανισμός, Κανονισμός της Εθνι¬ 
κής Μετεωρολογικής Υπηρεσίας (ΕΜΥ) του Υπουργείου 
Εθνικής Αμυνας» που δημοσιεύθηκε στο ΦΕΚ142/3 Ιου¬ 
λίου 1997/ τ.Α' γίνονται οι παρακάτω διορθώσεις σφαλμά¬ 
των. 

1. Άρθρο 5 παρ. 2α σελ. 6205:«... στις Διευθύνσεις της 
Εθνικής Μετεωρολογικής Υπηρεσίας...» αντί «... στις 
Διευθύνσεις της Εθνικής Μετεωρολογικής...». 

2. Άρθρο 14 τίτλος σελ. 6207: «Διάρθρωση - Αρμοδιό¬ 
τητες Διεύθυνσης Α Επιχειρησιακής...» αντί «Διάρθρωση - 
Αρμοδιότητες Διεύθυνσης Επιχειρησιακής...». 

3. Άρθρο 14 παρ. 1 .στ σελ. 6207: «ΒΑϋΑΒ5» αντί «ΗΑ- 
ϋΑΒ». 

4. Άρθρο 16 τίτλος σελ. 6209: «Διάρθρωση - Αρμοδιό¬ 
τητες Διεύθυνσης Γ Κλιματολογίας...» αντί «Διάρθρωση - 
Αρμοδιότητες Διεύθυνσης Κλιματολογίας...». 


5. Άρθρο 16 παρ. 2 σελ. 6209: «οι αρμοδιότητες της 
Διεύθυνσης Γ Κλιματολογίας...» αντί «οι αρμοδιότητες της 
Διεύθυνσης Β Κλιματολογίας...». 

6. Άρθρο 18 παρ. 2 σελ. 6212: «οι αρμοδιότητες της 
Διεύθυνσης Ε Παροχής...» αντί «οι αρμοδιότητες της Διεύ¬ 
θυνσης Παροχής...». 

7. Άρθρο 19 παρ. 2.ζ σελ. 6214: «μετεωρολογικών...» 
αντί «μετεωρολογικών...». 

8. Άρθρο 23 παρ. 2 σελ. 6216: «Μετεωρολογικής...» 
αντί «Μετεωρολογικής...». 

9. Άρθρο 23 παρ. 2 σελ. 6216: «Υπηρεσίας...» αντί 
«Υπηρε-σίας...». 

10. Άρθρο 29 παρ. 1 σελ. 6217: «... Άργους...» αντί 
«...Αργους...». 

11. Άρθρο 42 παρ. 1 σελ. 6219: «... του πολιτικού προ¬ 
σωπικού των άρθρων 36 έως και 39 κατανέμονται...» αντί 
«... του πολιτικού προσωπικού των άρθρων 32 έως και 36 
κατανέμονται...». 

12. Άρθρο 44 παρ. 1 .α. σελ. 6220: «...Εθνικής Μετεω¬ 
ρολογικής Υπηρεσίας...» αντί «...Εθνική Μετεωρολογική 
Υπηρεσία...». 

13. Άρθρο 44 παρ. 1.α.(3) σελ. 6220: «...Εθνικής Με¬ 
τεωρολογικής Υπηρεσίας...» αντί «...Εθνική Μετεωρολο¬ 
γική Υπηρεσία...». 

14. Άρθρο 45 παρ. 1 .α. σελ. 6221: «...Εθνικής Μετεω¬ 
ρολογικής Υπηρεσίας...» αντί «...Εθνική Μετεωρολογική 
Υπηρεσία...». 

15. Άρθρο 45 παρ. 1.α.(1)σελ. 6221: «...Εθνικής Με¬ 
τεωρολογικής Υπηρεσίας...» αντί «...Εθνική Μετεωρολο¬ 
γική Υπηρεσία...». 

16. Άρθρο 45 παρ.β σελ. 6221: «...Ζάρου...» αντί 
«...Ζαρού...». 

17. Άρθρο 54 σελ. 6222: «... από τη δημοσίευσή του 
στην Εφημερίδα της Κυβερνήσεως...» αντί «... από τη δη¬ 
μοσίευσή του στην εφημερίδα της Κυβερνήσεως...». 

(Από το Υπουργείο Εθν. Άμυνας) 
-♦- 

(13) 

Στο υπ’ αρ. 96 Π.Δ/γμα αρμοδιότητας Υπουργείου Γε¬ 
ωργίας που δημοσιεύθηκε στο ΦΕΚ 93/22.5.1997 (τ.Α') 
και αφορά τροποποίηση α) το Π.Δ/τος 316/1990 «υγειο¬ 
νομικοί όροι που πρέπει να πληροί το κατεψυγμένο 
σπέρμα βοοειδών...» (Α' 130) σε συμμόρωση προς την 
Οδηγία 93/60/ΕΟΚ του Συμβουλίου και β) του Π.Δ/τος 
312/1991 «υγειονομικοί όροι τους οποίους πρέπει να 
πληρούν τα έμβρυα βοοειδών...» (Α' 109) σε συμμόρφωση 
προς την Οδηγία 93/52/ΕΟΚ του Συμβουλίου και εκτέ¬ 
λεση της απόφασης 94/113/ΕΚ της Επιτροπής, στη σελ. 
4050 προ των υπογραφών διορθώνεται η λανθασμένη 
χρονολογία από «Αθήνα, 12 Μαίου 1996» στην ορθή 
«Αθήνα, 12 Μαίου 1997». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ <3Β * ΡΑΧ 52 34 312 

1—-—----—___... 

ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ ~] 

Βαο. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

-ΓΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχοι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

εΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 

_ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α (Νομοί, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

250.000 

10.000 

2.500 δρχ. 

2.500 » 

500 >> 

2.500 » 

1.250 »> 

500 » 

250 » 

500 » 

150 » 

12.500 »» 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 .» 

?' °™? Ρ ° μες Τ ° υ εσω * ΤερΐΚΟυ ^Ρ οπ ληρωνονται στα Δημοσία Ταμεία που δίδουν αποδεικτικό είσπραξης (διπλότυπο) 
ο οποίο με τη φροντίδα του ενδιαφερομένου πρεπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
, μπθρεΐ να στελνονΓαι με επιτα ΥΡ και σε αναλ °γ° συνάλλαγμα στο Διευθυντή Οικονομικού του Εθνικού Τυπογραφείου 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμου 51 - Αθήνα) και στις άλλες πόλεις από τα Δημόσια Ταμεία. μειο του ι α 

* ° 1 συνδ Ρ°ύΠτές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής 

* ς Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό νοηματικό 

ποσο της συνδρομής και ολοκληρο το ποσό υπέρ του ΤΑΠΕΤ. μ Μ 0 ΧΡΠμστικο 

* ^^ ρ0μή ΐσχύει για ενα ΧΡ όν °’ που αρχίζει Ή Ιανουάριου και λήγει την 31 η Δεκεμβοίου του ίδιου χρόνου Δεν 

εγγραφονται συνδρομητές για μικρότερο χρονικό διάστημα. μΡΡ ιυυ ιοιου χρονου. Δεν 

* Η εγ ΥΡ α( ΡΠ Π ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00'έωσ 13 ηη' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








